CELEX: 31982R1549
Language: el
Date: 1982-06-08 00:00:00
Title: Κανονισμός (EOK) αριθ. 1549/82 τού Συμβουλίου τής 8ης Ιουνίου 1982 περί προσωρινής αναστολής τού αυτόνομου δασμού τού Κοινού Δασμολογίου ορισμένων ερυθρών ή πράσινων γλυκοπιπεριών τής διακρίσεως ex 07. 04 B τού Κοινού Δασμολογίου

Avis juridique important

|

31982R1549

Κανονισμός (EOK) αριθ. 1549/82 τού Συμβουλίου τής 8ης Ιουνίου 1982 περί προσωρινής αναστολής τού αυτόνομου δασμού τού Κοινού Δασμολογίου ορισμένων ερυθρών ή πράσινων γλυκοπιπεριών τής διακρίσεως ex 07. 04 B τού Κοινού Δασμολογίου  

Επίσημη Εφημερίδα αριθ. L 172 της 18/06/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1549/82 ΤΟΥ ΣΥΜΒΟΥΛΙΟΥ  της 8ης Ιουνίου 1982  περί προσωρινής αναστολής του αυτόνομου δασμού του Κοινού Δασμολογίου ορισμένων ερυθρών ή πράσινων γλυκοπιπεριών της διακρίσεως ex 07.04 Β του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 28,  Εκτιμώντας:  ότι, για το προϊόν του άρθρου 1 του παρόντος κανονισμού, η κοινοτική παραγωγή είναι επί του παρόντος ανεπαρκής για να ανταποκριθεί στις ανάγκες των βιομηχανιών της Κοινότητος που το χρησιμοποιούν· ότι, κατά συνέπεια, είναι προς το συμφέρον της να αναστείλει στο ύψος του 10 % το δασμό του Κοινού Δασμολογίου για το προϊόν αυτό·  ότι, λαμβανομένων υπόψη των δυσκολιών που υπάρχουν για την αυστηρή εκτίμηση, στο προσεχές μέλλον, της εξελίξεως της καταστάσεως στον εν λόγω τομέα, πρέπει να ληφθεί μόνο προσωρινά το μέτρο αυτό αναστολής, ορίζοντας τη διάρκεια ισχύος σε σχέση με το συμφέρον της κοινοτικής παραγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η Ιουλίου και μέχρι τις 31 Δεκεμβρίου 1982, ο αυτόνομος δασμός του Κοινού Δασμολογίου σχετικά με τις ερυθρές ή πράσινες γλυκοπιπεριές, αποξηραμένες, αφυδατωμένες και κομμένες σε τεμάχια, περιεκτικότητας σε υγρασία κατώτερης ή ίσης με 9,5 % αλλά όχι παρασκευασμένες κατ' αλλον τρόπο, της διακρίσεως ex 07.04 Β Ι, αναστέλλεται στο ύψος του 10 %.  Άρθρο 2  Ο παρών κανονισμός αρχίζει να ισχύει την 1η Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 8 Ιουνίου 1982.  Για το Συμβούλιο  Ο Πρόεδρος  M. EYSKENS